Ir-Regolament tal-Kummissjoni (KE) Nru 414/2003
tal-5 ta' Marzu 2003
li jemenda għall-ħmistax-il darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi indirizzati kontra ċerti persuni u entitajiet assoċjati ma' Usama bin Laden, in-network ta' Al-Qaida u t-Taliban, u li jħassar ir-Regolament tal-Kunsill (KE) Nru 467/2001
IL-KUMMISSJONI TAL-KOMUNITAJIET EWROPEJ,
Wara li ikkonsidrat it-Trattat li jistabbilixxi l-Komunità Ewropea,
Wara li ikkonsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi indirizzati kontra ċerti persuni u entitajiet assoċjati ma' Usama bin Laden, in-network ta' Al-Qaida u t-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta' ċerti oġġetti u servizzi lil Afganistan, li jsaħħaħ il-projbizzjoni tat-titjir u jestendi l-iffriżar ta' fondi u servizzi finanzjarji fir-rigward tat-Taliban ta' l-Afganistan [1], kif emendat l-aħħar bir-Regolament tal-Kummissjoni (KE) Nru 370/2003 [2], u b'mod partikulari l-Artikolu 7(1), l-ewwel inċiż, tiegħu.
Billi:
(1) L-Anness I tar-Regolament (KE) Nru 881/2002 jelenka l-persuni, gruppi u entitajiet li jaqgħu taħt l-iffriżar ta' fondi u riżorsi ekonomiċi skond dak ir-Regolament.
(2) Fl-4 ta' Marzu 2003, il-Kumitat dwar is-Sanzjonijiet iddeċieda li jemenda l-lista ta' persuni, gruppi u entitajiet li għalihom għandu japplika l-iffriżar ta' fondi u riżorsi ekonomiċi u, għalhekk, l-Anness I għandu jiġi emendat minħabba dan.
(3) Sabiex jiġi żgurat illi l-miżuri li hemm maħsuba f'dan ir-Regolament ikunu effettivi, dan ir-Regolament għandu jidħol fis-seħħ immedjatament,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 881/2002 huwa hawnhekk emendat skond l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta' Marzu 2003.